作者:施嶽
標題:蘭陵王
內容:柳花白。飛入青煙巷陌。憑高處，愁鎖斷橋，十里東風正無力。西湖路咫尺。猶阻仙源資訊。傷心事，還似去年，中酒懨懨度寒食。閒窗掩春寂。但粉指留紅，茸唾凝碧。歌塵不散蒙香澤。念鸞孤金鏡，雁空瑤瑟。芳時涼夜盡怨憶。夢魂省難覓。鱗鴻，渺蹤跡。縱羅帕親題，錦字誰織。緘情慾寄重城隔。又流水斜照，倦簫殘笛。樓臺相望，對暮色，恨無極。